Bacheloroppgaven er et selvstendig akademisk arbeid hvor studenten under veiledning undersøke et faglig relevant tema og anvender og videreutvikler kunnskap tilegnet gjennom bachelorprogrammet i religion og samfunn. Problemstilling, materiale og teori må godkjennes av veileder.
Studentene har fått følgende instruks:
1. Gi oppgaven en velformulert og meningsbærende tittel og et ryddig layout. 
1. Presenter innledningsvis tematikk og problemstilling, og redegjør kort for og begrunn valg av materiale, metode og analytisk perspektiv eller teoretisk hovedbegrep. 
1. Strukturer oppgaven slik at de ulike delene henger sammen og leseren kan se både en rød tråd gjennom teksten og at det er en utvikling i teksten. Bruk overskrifter, angi tema i starten av kapittel og avsnitt, men unngå overdreven metakommentering. 
1. Kontekstualiser materialet ditt og forklar hvilken sammenheng det inngår i.
1. Forklar og eventuelt diskuter faguttrykk og teoretiske begreper. 
1. Veksle mellom å beskrive/redegjøre, tolke/analysere og sammenligne/diskutere. 
1. Bruk konklusjonskapittelet til å besvare problemstillingen på bakgrunn av din analyse og diskusjon. 
1. Balanser bruken av sitater og parafraser med egne kommentarer og diskusjoner. 
1. Anvend et saklig, akademisk og korrekt norsk språk. Pass på at setningene er fullstendige (har verbal), vær forsiktig med bruk av passivformer. 
1. Oppgi alle kildene du anvender, kildeføre dem etter en valgt referansestil, kildeføre alltid sitater, parafraser, påstander og argumenter etc. med sidenummer, og sett opp en samlet litteraturliste. Sitater skal stå i «…» eller som eget avsnitt med innrykk. Sitater skal ikke kursiveres. 
1. KI: Bacheloroppgaven skal være ditt eget selvstendige arbeid og et resultat av egen læring og egen arbeidsinnsats. Du kan ikke bruke KI til å produsere tekst. Hvis du har brukt KI som en støtte, skal du oppgi konkret hvilket KI-verktøy du har brukt og hvordan du har anvendt dette. Sjekk UiO’s informasjonsside om KI: Hvordan bruke KI som student - Universitetet i Oslo

A - Fremragende prestasjon som klart utmerker seg. Kandidaten viser svært god vurderingsevne og stor grad av selvstendighet. 

B - Meget god prestasjon. Kandidaten vier meget god vurderingsevne og selvstendighet.
C - Jevnt god prestasjon som er tilfredstillende på de fleste måter. Kandidaten viser god vurderingsevne og selvstendighet på de viktigste områdene.
D - En akseptabel prestasjon med noen vesentlige mangler. Kandidaten viser en viss grad av vurderingsevne og selvstendighet.

E - Prestasjonen tilfredstiller minimumskravene, men heller ikke mer. Kandidaten viser liten vurderingsevne og selvstendighet. 

F - Ikke bestått
Prestasjon som ikke tilfredstiller de faglige minimumskravene. Kandidaten viser både manglende vurderingsevne og selvstendighet. 

